open-index/open-wikipedia-markdown huggingface dataset:
பன்னாட்டு நீராய்வியல் அமைப்பு

**பன்னாட்டு நீராய்வியல் அமைப்பு** (ஆங்கிலம்: *International Hydrographic Organization*; பிரான்சியம்: *Organisation hydrographique internationale*) என்பது பன்னாட்டு அரசுகளுக்கு இடையில் நீராய்வியல் துறையைப் பிரதிநிதித்துவப்படுத்தும் அமைப்பாகும். பிப்ரவரி 2025 நிலவரப்படி, பன்னாட்டு நீராய்வியல் அமைப்பில் 101 நாடுகள் உறுப்பியம் பெற்றுள்ளன.

உலகில் உள்ள கடல்கள், பெருங்கடல்கள் மற்றும் நீர்நிலைகள் போன்றவை முறையாக ஆய்வு செய்யப்பட்டு வரைபடமாக்கப்படுவதை உறுதி செய்வதே பன்னாட்டு நீராய்வியல் அமைப்பின் முக்கிய நோக்கமாகும். 

நீராய்வியல் கணக்கெடுப்புகளுக்கான பன்னாட்டுத் தரங்களை அமைப்பது; உலக நாடுகளின் நீராய்வியல் அலுவலகங்களின் முயற்சிகளை ஒருங்கிணைப்பது போன்ற கூறுகள்; இந்த நீராய்வியல் அமைப்பின் முதன்மைச் செயல்பாடுகள் ஆகும். அத்துடன் அவற்றைத் திறன்மிகு மேம்பாட்டுத் திட்டத்தின் வழியாகச் செயல்படுத்துவதும் அதன் திட்டங்களில் ஒன்றாகும்.

## பொது

பன்னாட்டு நீராய்வியல் அமைப்பு, ஐக்கிய நாடுகள் அவையில் பார்வையாளர் தகுதியைப் பெற்றுள்ளது. அங்கு இது நீரியல் வரைவு கருத்தாய்வு; மற்றும் கடல்சார் வழிகாணல் வரைபடம் தயாரித்தல் போன்ற செயல்பாடுகளுக்கு அங்கீகரிக்கப்பட்ட அமைப்பாகவும் செயல்படுகிறது.

## உறுப்பு நாடுகளின் பட்டியல்

*   
*   
*   
*   
*   
*   
*   
*   
*   
*   
----

*  
*  
*   
*  
*   
*   
*   
*  
*   
*   
*  
*  
*   
*   
*  
*   
*   
*   
*   
*  
*   
*  
*  
*   
*   
*   
*   
*   
*   
*   
*   
*   
*   
*   
*   
*   
*   
*   
*  
*   
*   
*  
*   
*   
*   
*   
*   
*   
*   
*   
*   
*   
*   
*   
*   
*   
*   
*   
*   
*   
*   
*   
*   
*   
*   
*   
*   
*   
*   
*   
*   
*  
*   
*   
*   
*    
*  
*  – 
*   
*   
*   
*   
*   
*   
*  
*   
*   
*   
*   

### இடைநீக்கம் செய்யப்பட்ட நாடுகள்

*  – சனவரி 1, 2013 முதல்
*  –சூன் 1, 2018 முதல்

## மேலும் காண்க
* நிலப்படவரைவியல்
* நீரியல்
* நீரியல்சார் வானிலையியல்
* மறை நீர்

## மேற்கோள்கள்

## வெளி இணைப்புகள்

* 

பகுப்பு:நீராய்வியல்
பகுப்பு:கடலியல்
பகுப்பு:நீரியல்
பகுப்பு:நியமங்கள் உருவாக்கும் நிறுவனங்கள்
பகுப்பு:நிலப்படவரைவியல்
பகுப்பு:புவி அறிவியல்கள்
பகுப்பு:தடப்பகுப்புகள்
பகுப்பு:பன்னாட்டு அமைப்புகள்
பகுப்பு:ஆய்வு அமைப்புகள்
பகுப்பு:அறிவியல் நிறுவனங்கள்
ஆவரி மாதா கோயில்

**ஆவரி மாதா கோவில்** (Avari Mata temple; आवरी माता का मन्दिर) இராசத்தான் நிகும்பில் உள்ள படேசர் தெகசிலில் அமைந்துள்ளது. ஆசவரா கிராமத்தில் மலைகள், நீரூற்றுகள் கொண்ட பகுதியில் அமைந்துள்ள ஆவரி மாதா கோவில் அமைந்துள்ளது. ஆவரி மாதா இரத்தோர் ராஜபுத்திர குடும்பத்தில் பிறந்தார். எனவே இவர் இரத்தோரா ராணி என்றும் அழைக்கப்படுகிறார். ஆவரி மாதா பாரம்பரியமாக, பக்கவாதம், இளம்பிள்ளை வாதச் சிகிச்சை தேடும் மக்கள் இங்கு வருகின்றனர். இராசத்தானின் பிரபலமான கோவில்களில் ஒன்றான ஆவரி மாதா கோவில், சித்தோர்காரின் படேசர் நகரில் அமைந்துள்ளது. இந்தக் கோவில் தேவி ஆவரி மாதாவிற்கும், ஆசவராவிற்கும் அர்ப்பணிக்கப்பட்டுள்ளது. கோவிலுக்குப் பின்னால் ஒரு குளமும், அனுமன் கோயிலும் உள்ளன.

## வரலாறு
மக்களைக் குணப்படுத்தும் சிறப்புச் சக்திகள் இந்தக் கோவிலுக்கு இருப்பதாக நம்பப்படுகிறது. பல ஆண்டுகளாகக் குணப்படுத்த முடியாத பல நாள்பட்ட நோய்களிலிருந்து தங்களைக் குணப்படுத்தப் பக்தர்கள் இந்தக் கோவிலுக்கு வருகிறார்கள். தங்கள் குடும்ப உறுப்பினர்களை முழுமையாகக் குணப்படுத்துவதற்காக இங்குத் தங்கி, தங்கள் குடும்பத்தினருடன் வந்து கோயிலுக்குச் சென்று பலனை அனுபவிக்கும் பலர் உள்ளனர்.

## மேற்கோள்கள்

* http://www.mewarindia.com/noncomm/religious/asawara.html ஸ்ரீ எக்லிங்ஜி அறக்கட்டளை, உதய்பூர் (மேவார்)
பகுப்பு:இராஜஸ்தான் இந்துக் கோயில்கள்
பகுப்பு:சித்தோர்கார் மாவட்டம்
சாவித்திரி மாதா கோவில்

**சாவித்திரி மாதா மந்திர்** (*Savitri Mata Mandir*) அல்லது **சாவித்ரி மாதா கோவில்** என்பது இந்தியாவின் இராசத்தானின் அஜ்மீர் மாவட்டத்தில் புஷ்கரில் உள்ள ஒரு பிரபலமான யாத்திரைத் தலமான இரத்னகிரி மலையில் அமைந்துள்ள சாவித்ரி தேவியின் இந்துக் கோவிலாகும். சாவித்ரி மாதா மந்திர் என்பது மலை உச்சியில் உள்ள ஓர் இந்து கோயில். இந்தக் கோயில் சுமார் 750 மீட்டர் உயரத்தில் அமைந்துள்ளது. இந்தியாவின் மிக முக்கியமான கோவில்களில் ஒன்றான சாவித்ரி கோவிலுக்குச் செல்ல 970 படிகள் , உள்ளன. பிரம்மாவின் மனைவியர்களான சாவித்திரி , காயத்ரி ஆகிய இருவரின் சிலைகளும் இந்தக் கோயிலில் நிறுவப்பட்டுள்ளன.
வலது|thumb| புஷ்கர் ஏரியைப் பார்த்து, ரத்னகிரி மலைகளின் உச்சியில் உள்ள சாவித்திரி கோயில்.
இந்தக் கோயிலில் மூன்று சிலைகள் உள்ளன. நடுவில் சாவித்திரி தேவியும், வலது பக்கத்தில் சாரதா தேவியும், இடது பக்கத்தில் சரசுவதி தேவியும் உள்ளனர்.

இந்து நாட்காட்டியின்படி, பாதோ மாதச் சப்தமி இரவில் சாவித்திரி மலையில் அமைந்துள்ள மாதா சாவித்ரி கோவிலில் ஜாகரண விழா ஏற்பாடு செய்யப்படுகிறது. வாரத்தின் அனைத்து நாட்களிலும் காலை 5 மணி முதல் மதியம் 12 மணி வரையிலும், மாலை 4 மணி முதல் இரவு 9 மணி வரையிலும் கோவில் திறந்திருக்கும். நுழைவு கட்டணம் இல்லை. பக்தர்கள் சாவித்திரி மாதா கோவிலை நடந்தோ அல்லது கம்பிவட வாகனம் மூலமாகவோ அடையலாம்.

## மேலும் காண்க

* புஷ்கர் ஏரி
* பிரம்மா கோயில்

## மேற்கோள்கள்

பகுப்பு:இராஜஸ்தான் இந்துக் கோயில்கள்
சைமா தாகோர்

**சைமா தாகோர்** (*Saima Thakor*) இவர் இந்தியாவின் மகாரட்டிரா மாநிலத்தில் அமைந்துள்ள மும்பையில்  1996 ஆம் ஆண்டு, செப்டம்பர் மாதம், 13 ந் தேதி பிறந்தார். இந்திய தேசிய அணிக்காக விளையாடும் ஒரு கிரிக்கெட் வீரர் ஆவார். . இவர் உள்நாட்டு கிரிக்கெட்டில் மும்பை அணியையும், மகளிர் பிரீமியர் லீக்கில் உ.பி. வாரியர்ஸையும் பிரதிநிதித்துவப்படுத்துகிறார்.

## தொழில் வாழ்க்கை
தாகோர் மும்பை பெண்கள் கிரிக்கெட் அணிக்காக உள்நாட்டு கிரிக்கெட்டில் விளையாடுகிறார். பிப்ரவரி 2024 இல், மகளிர் பிரீமியர் லீக் ஏலத்தில் உ.பி. வாரியர்ஸுக்காக விளையாட ₹10 லட்சம் விலையில் ஒப்பந்தம் செய்யப்பட்டார்..  இவர் கல்லூரியில் படிக்கும்போது கால்பந்து விளையாடினார் மேலும் இவரது கல்லூரி அணிக்கு கோல்கீப்பராகவும் இருந்தார்.

2024 ஆண்டில், ஆகஸ்ட் மாதத்தில், ஐசிசி மகளிர் டி20 உலகக் கோப்பைக்கான பயண ரிசர்வ் அணியாக இந்திய மகளிர் அணியில் தாகோர் பெயரிடப்பட்டார். 2024 ஆண்டில், அக்டோபர் மாதத்தில் நியூசிலாந்திற்கு எதிரான ஒருநாள் தொடருக்கான தேசிய அணியில் இவர் முதல் முறையாக இடம் பெற்றார். 2024 ஆண்டில், அக்டோபர் மாதத்தில், 24 ஆம் தேதி அன்று அதே தொடரின் முதல் ஒருநாள் போட்டியில் இவர் தனது ஒருநாள் சர்வதேச போட்டியில் அறிமுகமானார். தாகோர்  தனது முதல் ஒருநாள் போட்டியில் இரண்டு விக்கெட்டுகளை வீழ்த்தினார். இரண்டாவது ஒருநாள் போட்டியில் நியூசிலாந்திற்கு எதிராக ராதா யாதவுடன் 70 ரன்கள் கூட்டணி அமைத்தார், இது பெண்கள் ஒருநாள் போட்டிகளில் இந்தியாவுக்கான அதிகபட்ச 9வது விக்கெட் கூட்டணியாகும். 2024 ஆண்டில், டிசம்பர் 15 ஆம் தேதி அன்று மேற்கிந்திய தீவுகளுக்கு எதிரான மகளிர் டி20 சர்வதேச (டி20ஐ) போட்டியில் இவர் அறிமுகமானார். மேற்கிந்திய தீவுகள் வீராங்கனை கியானா ஜோசப்பை வீழ்த்தி தனது முதல் டி20ஐ விக்கெட்டை வீழ்த்தினார்.

## வெளி இணைப்புகள்
* 
* 

## மேற்கோள்கள்

## வெளி இணைப்புகள்
* 
* 

பகுப்பு:1996 பிறப்புகள்
பகுப்பு:வாழும் மக்கள்
பகுப்பு:இந்திய மகளிர் துடுப்பாட்டக்காரர்கள்
பகுப்பு:இந்திய மகளிர் ஒபது வீராங்கனைகள்
பகுப்பு:இந்தியப் பெண்கள் இருபது20 வீராங்கனைகள்
காலதேசுவர் மகாதேவ் கோவில்

**சிறு குன்று** என்று பிரபலமாக அழைக்கப்படும் **காலதேசுவர் மகாதேவ் கோவில்** (*Haldeshwar Mahadev Temple*), ஆரவல்லி மலைத்தொடர்களுக்கு மத்தியில் பலோத்ராவில் உள்ள சிவானாவில் அமைந்துள்ளது.

## வழிபாடு
சிவ வழிபாட்டுத் தலமாக இந்தக் கோயில் தனித்துவமானது.

## கோவில்
சிவானாவில் உள்ள பிப்ளூன் கிராமத்தில் சாப்பன் மலைகளின் அடிவாரத்தில் இக்கோவில் அமைந்துள்ளது. ஆவணி மாதத்தில் முழு மகிமையுடன் இக்கோயில் இருக்கும். மழை இப்பகுதி மக்களின் வாழ்வில் மகிழ்ச்சியினைக் கொண்டுவருகிறது. இந்த மலைகளுக்கு மத்தியில் காலதேசுவர் மகாதேவ் என்ற புனிதத் தலம் அமைந்துள்ளது. இது ஆரவல்லி மலைத்தொடரின் முடிவில் உள்ளது.

ஆவணி மாதத்தில் காலதேசுவர் தாமில் பக்தர்கள் அதிக அளவில் கூடுவார்கள். இங்குச் செல்வது எளிதல்ல. பக்தர்களும் சுற்றுலாப் பயணிகளும் தாம் நகரத்தை அடைய **ஏழு மலைகளைக்** கடக்க வேண்டும். மலைப்பாதை கடினமானது மற்றும் குழப்பமானது. இங்கு வருபவர்களுக்கு, போலே பிரபுவின் மீதான நம்பிக்கை எளிதான வழியினை அமைத்துத் தருகிறது. இங்கு வரும் பக்தர்களின் வேண்டுதல்கள் நிறைவேறும் என்பது நம்பிக்கை. நாட்டின் ஒவ்வொரு மூலையிலிருந்தும் பக்தர்கள் இங்குத் தரிசனத்திற்காக வருகிறார்கள்.

## மேற்கோள்கள்

## வெளி இணைப்புகள்

* கிருஷ்ணரின் சகோதரர் ஹல்தார் மற்றும் பலராமரின் தவத்தால் மகிழ்ச்சியடைந்த மகாதேவ், ஜோதிர்லிங்க ஹல்தேஷ்வரை வெளிப்படுத்தினார்.

பகுப்பு:இந்தியாவில் உள்ள சிவன் கோயில்கள்
தாதிமதி மாதா கோவில்

**தாதிமதி மாதா கோவில்** (*Dadhimati Mata Temple*) என்பது இந்தியாவின் இராசத்தானில் உள்ள நாகவுர் மாவட்டத்தின் ஜெயல் தெகசில் கோத் மற்றும் மங்லோட் கிராமங்களுக்கு இடையில் அமைந்துள்ள தாதிமதி தெய்வத்திற்கான ஓர் இந்துக் கோவிலாகும். இங்குக் காணப்படும் ஒரு கல்வெட்டு, இக்கோவில் குறைந்தபட்சம் கி. பி. 608-ஆம் ஆண்டிலேயே இருந்ததாகக் கூறுகிறது.

இந்தியாவில் உள்ள ஒரே தாதிமதி மாதா கோவில் இதுவாகும். இங்குப் பக்தர்கள் தினமும் தாய்ப்பாலால் அபிசேகம் செய்கிறார்கள். தாதிமதி மாதா கோவிலில், சித்திரை மாதத்தில் நவராத்திரி, ஆவணி மாதத்தில் நவராத்திரி என வருடத்திற்கு இரண்டு முறை திருவிழாக்கள் நடத்தப்படுகிறது. இந்தக் கோயில் 2000 ஆண்டுகளுக்கு மேல் பழமையானது என்று நம்பப்படுகிறது.

நாடு முழுவதிலுமிருந்து வரும் மக்களின் முக்கிய நம்பிக்கை மையமாக தாதிமதி கோவில் உள்ளது. தகிமா பிராமணர், தகிமா சத்திரியர், தகிமா வைசியர், பிற சாதியினர் என இந்தப் பிராந்தியத்தின் அனைத்துச் சாதியினரின் குடும்ப தெய்வமாக தாதிமதி மாதா பண்டைய காலங்களிலிருந்து போற்றப்படுகிறார்.

இது தாதீச் பிராமணர்களுக்கு ஒரு முக்கியமான தளமாகும். மேலும், 52 சக்தி பீடங்களில் ஒன்றாக, சாக்தம் மரபிற்கும் *[[புராணம்]]* தொடர்பான புலமைக்கும் முக்கியத்துவம் வாய்ந்தது.

தாதிமதி என்பவர் ரிஷி (முனிவர்) தாதிச்சியின் சகோதரி என்று கூறப்படுகிறது. வானம் குலுங்குவதால் இவர் மக (இந்திய மாதம்) சுக்ல மாதம் 7 (ரத சப்தமி) அன்று பிறந்தாள் என்று புராணம் கூறுகிறது. தாதிமதி மக சுக்லம் 8 (ஜெய அசுடமி) அன்று தாதி சாகரத்தில் தேத்ய விகடசுரனைக் கொன்றார். ததிமதி என்பது லட்சுமி தேவியின் அவதாரம். இந்தக் கோவிலில் 'தேவி மகாமாத்யா'வின் மிகப் பழமையான சித்தரிப்புகள் உள்ளன. இவை மகாராட்டிராவின் கோலாப்பூரில் உள்ள மகாலட்சுமி கோயிலை விடவும் பழமையானவை. இதன் உட்புறங்களில் வால்மீகி ராமாயணத்தின் சித்தரிப்பு உள்ளது.

## மேற்கோள்கள்

பகுப்பு:நாகவுர் மாவட்டம்
பகுப்பு:இராஜஸ்தான் இந்துக் கோயில்கள்
அபராஜித கோபி

**அபராஜிதா கோபி** (*Aparajita Goppi*)(1931 - 28 திசம்பர் 2020) என்பவர் ஓர் இந்திய அரசியல்வாதி ஆவார். இவர் 2013-ஆம் ஆண்டில் அனைத்திந்திய பார்வர்டு பிளாக்கின் மத்தியக் குழு உறுப்பினரானார். இவர் மேற்கு வங்காளத்தில் கட்சியின் செயலக உறுப்பினராக இருந்தார். மேலும் 2000களின் முற்பகுதியில், கோப்பி மேற்கு வங்காளத்தில் அகில இந்திய பார்வர்டு பிளாக்கின் மிக உயர்ந்த பதவியில் உறுப்பினராக இருந்தார். இவர் கட்சியின் மகளிர் பிரிவான அகில இந்திய அக்ரகாமி மகிளா சமிதியின் தலைவராக இருந்தார். கோபி 1977 மற்றும் 1991-க்கு இடையில் மேற்கு வங்கச் சட்டமன்ற உறுப்பினராகப் பணியிலிருந்தார். கோபி அசோக் கோசியுடன் இணைந்து பணியாற்றினார்.

கூச் பெகாரில் உள்ள சுனிதி அகாதமியில் ஒரு மாணவராக, நேதாஜி சுபாசு சந்திர போசின் பிறந்தநாளைக் கொண்டாடும் உரிமைக்கான போராட்டத்தில் மாணவர்களை வழிநடத்தினார்.

1972ஆம் ஆண்டு மேற்கு வங்கச் சட்டமன்றத் தேர்தலில் கோபி கூச் பெகார் வடக்கு சட்டமன்றத் தொகுதியில் போட்டியிட்டார். இவர் 19,846 வாக்குகளுடன் (40.07%) இரண்டாவது இடத்தைப் பிடித்தார். 1977 சட்டமன்றத் தேர்தலில் இதே தொகுதியில் போட்டியிட்டு வெற்றி பெற்றார். இவர் 32,792 வாக்குகளைப் பெற்றார் (63.07%). 1982ஆம் ஆண்டு நடைபெற்ற தேர்தலில் மீண்டும் போட்டியிட்ட கோபி, கூச் பெகார் வடக்கு தொகுதியைத் தக்க வைத்துக் கொண்டார். 46,810 வாக்குகள் (57.15%) பெற்றார். மேலும் 1987 தேர்தலில் 49,172 வாக்குகள் (54.74%) பெற்றார்.

## இறப்பு
கோவிட்-19 பெருந்தொற்று காரணமாகத் திசம்பர் 28, 2020 அன்று கோபி இறந்தார்.

## மேற்கோள்கள்

பகுப்பு:வாழும் மக்கள்
பகுப்பு:மேற்கு வங்காள அரசியல்வாதிகள்
அலபாண்டைட்டு

**அலபாண்டைட்டு** (*Alabandite*) என்பது MnS என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அலபாண்டைன் என்றும் அழைக்கப்படும் அரிய மாங்கனீசு சல்பைடு கனிமமான இது முன்னதாக மாங்கனீசு பிளெண்டே அல்லது புளூமென்பாசைட்டு என்றும்  அழைக்கப்பட்டது. Mn2+S என்ற வேதியியல் இயைபுடன் கனசதுர படிக அமைப்பில் இக்கனிமம் படிகமாகிறது.  பொதுவாக பாரிய முதல் சிறுமணி திரட்டுகளாக உருவாகிறது. ஆனால் அரிதாக 1 செ.மீ வரை கனசதுர அல்லது எண்முக படிகங்களாகவும் அலபாண்டைட்டு உருவாகிறது.

பன்னாட்டு கனிமவியல் சங்கம் அலபாண்டைட்டு கனிமத்தை Abd என்ற குறியீட்டால் அடையாளப்படுத்துகிறது.

## வரலாறு
அலபாண்டைட்டு கனிமம் முதன்முதலில் 1784 ஆம் ஆண்டு பிரான்சு-இயோசப் முல்லர் வான் ரீச்சென்சுடீனால் கண்டுபிடிக்கப்பட்டு விவரிக்கப்பட்டது. துருக்கியில் உள்ள அலபாண்டா நகரத்தில்  கண்டுபிடிக்கப்பட்டதால் இவ்விடத்தின் நினைவாக கனிமத்திற்கு அலபாண்டைட்டு எனப் பெயரிடப்பட்டது.

## தோற்றம்
அலபாண்டைட்டு கனிமம் வெப்பக் கிளர்ச்சி காரணமாக உருவான பல்லுலோக சல்பைடு விளிம்புகளிலும்  குறைந்த வெப்பநிலை மாங்கனீசு படிவுகளிலும் உருவாகிறது. அகாந்தைட்டு, கால்சைட்டு, சால்கோபைரைட்டு, கலீனா, பைரைட்டு, குவார்ட்சு, ரோடோக்ரோசைட்டு, ரோடோணைட்டு, சுபாலரைட்டு மற்றும் பூர்வீக தெலூரியம்  ஆகிய கனிமங்களுடன் சேர்ந்து காணப்படுகிறது. சில நேரங்களில் இது விண்கற்களிலும் காணப்பட்டது.

அண்டார்டிகா, அர்கெந்தினா, ஆர்மீனியா, ஆத்திரேலியா, பொலிவியா, பிரேசில், பல்கேரியா, கனடா, சீனா, செக் குடியரசு, பின்லாந்து, பிரான்சு, செருமனி, கானா, கிரீசு, கிரீன்லாந்து, இந்தியா, இத்தாலி, சப்பான், கிர்கிசுத்தான், மெக்சிகோ, நியூசிலாந்து, நார்வே, பெரு, போலந்து, ருமேனியா, உருசியா, சுலோவாக்கியா, தென்னாப்பிரிக்கா, தென் கொரியா, சுவீடன், சுவிட்சர்லாந்து, தைவான், தான்சானியா, ஐக்கிய இராச்சியம், அமெரிக்கா, உசுபெகிசுத்தான் மற்றும் ஏமன் ஆகிய நாடுகளில் உள்ள பல பகுதிகளில் அலபாண்டைட்டு கிடைக்கிறது. தற்போது அனைத்தும் சேர்ந்து சுமார் 220 அலபாண்டைட்டு கண்டுபிடிப்புத் தளங்கள் பதிவு செய்யப்பட்டுள்ளன.

## படிகக் கட்டமைப்பு
அலபாண்டைட்டு கனிமம் Fm3m என்ற இடக்குழுவில் உள்ள கனசதுர படிக அமைப்பில்  a = 5.22 Å என்ற அணிக்கோவை அளவுருவுடன் படிகமாக்குகிறது. ஓர் அலகு செல்லுக்கு நான்கு வாய்ப்பாட்டு அலகுகள் காணப்படுகின்றன.

## மேற்கோள்கள்

பகுப்பு:மாங்கனீசு(II) கனிமங்கள்
பகுப்பு:சல்பைடு கனிமங்கள்
பகுப்பு:கனசதுரக் கனிமங்கள்
பகுப்பு:கலீனா தொகுதி
உத்தரா சிங்கா

**உத்தரா சிங்கா** (*Uttara Singha*)(பிறப்பு 1965) மேற்கு வங்காளத்தைச் சேர்ந்த ஓர் இந்திய அரசியல்வாதி ஆவார். இவர் மேற்கு மிட்னாபூர் மாவட்டத்தில் உள்ள கார்பேட்டா சட்டமன்றத் தொகுதியிலிருந்து மேற்கு வங்கச் சட்டமன்ற உறுப்பினராக உள்ளார். இவர் 2021 மேற்கு வங்கச் சட்டமன்றத் தேர்தலில் அகில இந்திய திரிணாமுல் காங்கிரசு கட்சி வேட்பாளராகப் போட்டியிட்டு வெற்றி பெற்றார்.

## இளமை
மேற்கு வங்க மாநிலம், மேற்கு மிட்னாப்பூர் மாவட்டத்தில் உள்ள மேதினிபூர் சதர் துணைப்பிரிவின் சல்போனியைச் சேர்ந்தவர் சிங்கா. இவர் தருண் குமார் அசுராவை மணந்தார். வித்யாசாகர் பல்கலைக்கழகத்துடன் இணைக்கப்பட்ட மிட்னாபூர் கல்லூரியில் தனது இளங்கலைப் பட்டப்படிப்பை முடித்தார்.

## அரசியல்
2021 மேற்கு வங்கச் சட்டமன்றத் தேர்தலில் அகில இந்திய திரிணாமுல் காங்கிரசைப் பிரதிநிதித்துவப்படுத்தி கர்பேட்டா சட்டமன்றத் தொகுதியில் போட்டியிட்டு சிங்கா வெற்றி பெற்றார். இவர் 94,928 வாக்குகளைப் பெற்று, தன்னுடைய நெருங்கிய போட்டியாளரான பாரதிய ஜனதா கட்சியின் மதன் ருய்தாசை 10,572 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:அகில இந்திய திரிணாமுல் காங்கிரசு அரசியல்வாதிகள்
பகுப்பு:வாழும் மக்கள்
பகுப்பு:1965 பிறப்புகள்
சோனாலி குகா

**சோனாலி குகா** (*Sonali Guha*)(பிறப்பு: திசம்பர் 27, 1968) மேற்கு வங்காள மாநிலத்தைச் சேர்ந்த ஓர் இந்திய அரசியல்வாதி ஆவார். குகா பாரதிய ஜனதா கட்சியினைச் சார்ந்தவர். இவர் சட்காச்சியா சட்டமன்றத் தொகுதியிலிருந்து மேற்கு வங்கச் சட்டமன்றத்திற்கு நான்கு முறை சட்டமன்ற உறுப்பினராகத் தேர்ந்தெடுக்கப்பட்டவர். இவர் திரிணாமுல் காங்கிரசு உறுப்பினராக மேற்கு வங்கச் சட்டமன்றத்தின் முதல் பெண் துணைச் சபாநாயகராகச் செயல்பட்டார். பின்னர் 2021 சட்டமன்றத் தேர்தலில் இவருக்குப் போட்டியிட வாய்ப்பு மறுக்கப்பட்டதை அடுத்து பாரதிய ஜனதா கட்சியில் சேர்ந்தார். மேற்கு வங்கச் சட்டமன்றத் தேர்தல் 2021 முடிவுகளுக்குப் பிறகு இவர் மீண்டும் தாய்க் கட்சியில் சேர ஆர்வமாக உள்ளார்.

## இளமையும் கல்வியும்
சோனாலி குகா 1968-ஆம் ஆண்டு திசம்பர் 27ஆம் தேதி கொல்கத்தாவில் பிறந்தார். இவர் கொல்கத்தா பல்கலைக்கழகத்தில் பயின்றார். சாருசந்திரா கல்லூரியில் அறிவியலில் பட்டம் பெற்றார்.

## அரசியல் வாழ்க்கை
குகா இளம் வயதிலேயே அரசியலில் ஈடுபட்டார். மம்தா பானர்ஜியின் நெருங்கிய உதவியாளராக இருந்தார். 2001 மற்றும் 2003-க்கு இடையில், மம்தா பானர்ஜியின் அறிவுறுத்தலின் பேரில், டோலியின் நுல்லா மற்றும் கோபிந்தாபூர் தொடருந்து குடியிருப்புப்  பகுதிகளிலிருந்து வெளியேற்றப்பட்ட ஆக்கிரமிப்புகாரர்களின் பாதுகாப்பில் தலையிட்டார்.

குகா முதன்முதலில் மேற்கு வங்கச் சட்டமன்றத்திற்கு 2001-ஆம் ஆண்டு சத்காச்சியா சட்டமன்றத் தொகுதியிலிருந்து அகில இந்திய திரிணாமுல் காங்கிரசு சார்பில் போட்டியிட்டுத் தேர்ந்தெடுக்கப்பட்டார். இவர் இந்தியப் பொதுவுடமைக் கட்சி வேட்பாளர் கோகுல் பைராகியை சுமார் 6,000 வாக்குகள் வித்தியாசத்தில் தோற்கடித்தார். 1977 முதல் முதல்வர் ஜோதி பாசு ஐந்து முறை இந்தத் தொகுதியை வகித்து வந்ததால் இவரது வெற்றி குறிப்பிடத்தக்கதாக இருந்தது. ஆனால் உடல்நலக் காரணங்களுக்காக 2001 தேர்தலில் போட்டியிட வேண்டாம் என்று பாசு முடிவு செய்தார்.

2006 சட்டமன்றத் தேர்தலில் குகா, இந்தியப் பொதுவுடமைக் கட்சி (மார்க்சிஸ்ட்) வேட்பாளர் கபிதா காயலை சுமார் 6,000 வாக்குகள் வித்தியாசத்தில் தோற்கடித்தார். மேற்கு வங்க சட்டமன்றத்தின் முதல் பெண் துணை சபாநாயகராக இவர் தேர்ந்தெடுக்கப்பட்டார்.

குகா 2011-ஆம் ஆண்டு மேற்கு வங்க சட்டமன்றத்திற்கு மீண்டும் தேர்ந்தெடுக்கப்பட்டார். இந்த முறை இவரது எதிர் போட்டியாளர் இந்தியப் பொதுவுடமைக் கட்சி (மார்க்சிஸ்ட்) வேட்பாளர் பருண் நாசுகர் ஆவார். இவரை சுமார் 18,000 வாக்குகள் வித்தியாசத்தில் தோற்கடித்தார்.

2016 சட்டமன்றத் தேர்தலில், குகா நான்காவது முறையாக சத்காச்சியா சட்டமன்றத் தேர்தலில் வென்றார். இந்தியப் பொதுவுடமைக் கட்சி (மார்க்சிஸ்ட்) வேட்பாளர் பரமிதா கோசை சுமார் 17,500 வாக்குகள் வித்தியாசத்தில் தோற்கடித்தார்.

## தனிப்பட்ட வாழ்க்கை
குகா பார்த்தா போசை மணந்தார். இத்தம்பதியருக்கு ஒரு மகள் உள்ளார்.

## மேற்கோள்கள்

பகுப்பு:மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:1968 பிறப்புகள்
பகுப்பு:அகில இந்திய திரிணாமுல் காங்கிரசு அரசியல்வாதிகள்
பகுப்பு:வாழும் மக்கள்
ஆசிமா பத்ரா

**அசிமா பத்ரா** (*Ashima Patra*) என்பவர் ஓர் இந்திய அரசியல்வாதி ஆவார். இவர் 2016 முதல் 2021 வரை மேற்கு வங்கத்தின் தொழில்நுட்பக் கல்விக்கான இணை அமைச்சராக (தனிப்பொறுப்பு) பணியாற்றினார். இவர் 2016 முதல் தானியாகாலி சட்டமன்றத் தொகுதியின் சட்டமன்ற உறுப்பினர் ஆவார்.

## பணி
### சட்டமன்ற உறுப்பினர்
அசிமா 2016-ஆம் ஆண்டு தானேகாலி சட்டமன்றத் தொகுதி உறுப்பினராகத் தேர்ந்தெடுக்கப்பட்டார்.

### மேற்கு வங்காளத்தில் அமைச்சர்
2016 - 2017-க்கு இடைப்பட்ட ஆண்டுகளில் மம்தா பானர்ஜி அமைச்சரவையில் (2016–2021) மேற்கு வங்க அரசின் தொழில்நுட்பக் கல்வி, பயிற்சி மற்றும் திறன் மேம்பாட்டுத் துறையின் (தனிப்பொறுப்பு) இணை அமைச்சராகப் பணியாற்றினார்.

2017 மற்றும் 2018-க்கு இடையில், மம்தா பானர்ஜி அமைச்சரவையில் மேற்கு வங்க அரசாங்கத்தின் திட்டமிடல், புள்ளிவிவரம் மற்றும் திட்டக் கண்காணிப்பு (தனிப்பொறுப்பு) நலத்துறையின் இணை அமைச்சராகவும் பணியாற்றினார் 

2017 முதல், மம்தா பானர்ஜி அமைச்சரவையில் (2016–2021) மேற்கு வங்க அரசின் பிற்படுத்தப்பட்டோர் துறையின் இணை அமைச்சராகப் பதவி வகித்தார்.
2016 முதல், இவர் மம்தா பானர்ஜி அமைச்சரவையில் (2016–2021) மேற்கு வங்க அரசின் மீன்வளத் துறையின் இணை அமைச்சராகவும் இருந்தார்.

## மேற்கோள்கள்

பகுப்பு:அகில இந்திய திரிணாமுல் காங்கிரசு அரசியல்வாதிகள்
பகுப்பு:வாழும் மக்கள்
பகுப்பு:1969 பிறப்புகள்
பகுப்பு:மேற்கு வங்காள சட்டமன்ற பெண் உறுப்பினர்கள்
நெகாரா

**நெகாரா** (ஆங்கிலம்: *Negara, Bali*; இந்தோனேசியம்: *Negara, Jembrana*) என்பது இந்தோனேசியா, பாலி, ஜெம்பரானா பிராந்தியத்தில் உள்ள ஒரு கடற்கரை நகரம் ஆகும். மேலும் நெகாரா துணை மாவட்டத்தின் *(Kecamatan Negara)* ஒரு பகுதியாக உள்ளது. 

அத்துடன் இந்த நகரம் ஜெம்பரானா பிராந்தியத்தின் தலைநகரமாகவும் செயல்படுகிறது.

## சொற்பிறப்பியல்

நெகாரா என்றால் பாலி மொழியில் நகரம் என்று பொருள். இந்தச் சொல் சமசுகிருதச் சொல்லான **நகரா** *(Nagara)* எனும் சொல்லில் இருந்து உருவானது; நகரம் என பொருள்படும்

## சுற்றுலா

### பந்தாய் பாலுக் ரெனிங்

பந்தாய் பாலுக் ரெனிங் கடற்கரை *(Pantai Baluk Rening),* நெகாரா நகரிலிருந்து மேற்கே சுமார் 10 கி.மீ தொலைவில் உள்ள சுப்பெல் கிராமத்தில் *(Desa Cupel)* அமைந்துள்ளது. இந்தக் கடற்கரை உள்ளூர் மற்றும் வெளிநாட்டு சுற்றுலாப் பயணிகளை ஈர்க்கும் இடமாக உள்ளது.

இந்த கடற்கரையில் கருப்பு மணல் நிறைந்து உள்ளது. இங்கு பெரிய அலைகள் தோன்றுவது இல்லை. காலையிலும் மாலையிலும் கடற்கரையை நன்கு இரசிக்கலாம். இந்தக் கடற்கரை கிழக்கு ஜாவாவின் மலைப்பாங்கான பின்னணியைக் கொண்டுள்ளது. 

கடற்கரையின் ஓரத்தில் உள்ள பாறைகள் மிகவும் உயரமாக இருப்பதால், இந்த சுற்றுலாத் தலத்தை மேலும் கவர்ச்சிகரமானதாக மாற்றியுள்ளது. அந்த வகையில் கடலின் தெற்குப் பகுதியின் அடிவான அழகை மேலும் கூட்டுகிறது.

## சமயம்

2021-ஆம் ஆண்டில், நெகாரா துணை மாவட்டத்தின் மக்கள் தொகை 73,758 ஆக இருந்தது. இந்தோனேசிய உள்துறை அமைச்சின் தரவுகளின் அடிப்படையில், பெரும்பான்மையானவர்கள் இந்துக்கள் மற்றும் இசுலாம் சமயத்தைச் சேர்ந்தவர்கள் ஆவார்கள். 

நெகாரா துணை மாவட்டத்தின் மக்கள்தொகையில் சமய அடிப்படையில் 98.70% இந்து மதத்தினரும், அடுத்த நிலையில் 2.11% இசுலாம் மதத்தினரும் உள்ளனர். எஞ்சியவர்கள் கிறிஸ்தவத்தை பின்பற்றுகிறார்கள்; அதாவது 2.00%; இதில் சீர்திருத்தத் திருச்சபை 1.30%; மற்றும் கத்தோலிக்கர்கள் 0.70% ஆவார்கள். 

மேலும், 0.45% பேர் பௌத்தர்களாகவும், 0.02% பேர் கன்பூசியர்களாகவும் உள்ளனர்.

## மேலும் காண்க

* இந்தோனேசிய நகரங்கள்
* இந்தோனேசியாவின் பிராந்தியங்கள்
* இந்தோனேசிய நிலப் பகுதிகள்
* இந்தோனேசியாவின் மாகாணங்கள்

## மேற்கோள்கள்

## சான்றுகள்

## வெளி இணைப்புகள்
* Website Resmi Kecamatan Negara 
* BPS Kabupaten Jembrana
* Prodeskel Binapemdes Kemendagri 

* 

பகுப்பு:இந்தோனேசிய நகரங்கள்
பகுப்பு:பாலி‎
நீனா அரிதாஸ்

**நீனா அரிதாஸ்** (*Neena Haridas*) இவர் ஓர் இந்திய பத்திரிகையாளர் மற்றும் எழுத்தாளர் ஆவார். லாஸ்ட் லீஃப் ஐடியா என்ற பத்திரிக்கையின் நிறுவனர்-இயக்குனர் ஆவார். இந்த பத்திரிக்கை ஆடம்பர சமூகத்தின் நிலைத்தன்மை, வாழ்க்கை முறை மற்றும் நியாயமான நடைமுறையை நோக்கி செயல்படுகின்றது.  நீனா அரிதாஸ் ஃபேஷன், அழகு, கலை, வாழ்க்கை முறை வடிவமைப்பு ஆகியவற்றில் நிபுணத்துவம் பெற்றவர் ஆவார். மேலும் தொலைக்காட்சியில் வர்ணனையாளராக இருந்து வருகின்றார். இவர் சமீபத்தில் வரை பிரெஞ்சு ஹாட் கூச்சர் பத்திரிகையான எல்.அலுவல் என்ற இந்திய பதிப்பின் தலையங்க இயக்குநராக இருந்து வந்தார். சர்வதேச அழகு மற்றும் பேஷன் பத்திரிகையான மேரி கிளேரின் இந்திய பதிப்பின் ஆசிரியராக 2010 முதல் 2013 வரை பணியாற்றினார். 2016 ஆம் ஆண்டில் ட்.சி.ஜி மீடியா லிமிடெட்டில் சேருவதற்கு முன்பு அவர் நியூயார்க்கில் உள்ள ப்ளூயின் ஆர்டின்ஃபோவில் தலையங்க இயக்குநராகப் பணியாற்றினார்.  அவர் மேரி கிளேர் இன்டர்நேஷனலின் ஆலோசகராகவும் இருந்தார்.

நீனா அரிதாஸ் இதற்கு முன்பு, அவர் பிசினஸ் ஸ்டாண்டர்ட், தி பயனீர், தி டெலிகிராஃப் மற்றும் எச்.டி. சிட்டி ஆகியவற்றில் பணியாற்றினார், மேலும் நியூஸ் எக்ஸ் சேனலில் சிறப்பு ஆசிரியராகவும் பணியாற்றினார். ஃபேஷன் பற்றிய அவரது கருத்துக்கள் ஊடகங்களில் மேற்கோள் காட்டப்பட்டுள்ளன. உதாரணமாக, ஃபேஷன் நெறிமுறை மற்றும் நிலையானதாக இருக்க வேண்டும் என்றும், உயர் வகுப்பினருக்கு மட்டுமல்ல, சாதாரண் மக்களுக்கும் இருக்க வேண்டும் என்றும், பொது மக்கள் ஃபேஷனை மிகவும் தீவிரமாக எடுத்துக் கொள்ள வேண்டும் என்றும்,  மக்கள் என்ன அணிந்திருக்கிறார்கள் என்பதைப் புகாரளிப்பதை விட எதிர்கால பாணிகளில் செல்வாக்கு செலுத்துவதில் ஃபேஷன் துறை மிகவும் சுறுசுறுப்பாக இருக்க வேண்டும் என்றும் இவர் எண்ணினார்.

2011 ஆம் ஆண்டில், பதினெட்டு வயதுக்குட்பட்ட ஃபேஷன் மாடல்களை வேலைக்கு அமர்த்த வோக் என்ற பத்திரிகை எடுத்த முடிவை நீனா அரிதாஸ் விமர்சித்தார். இவர் பாரிஸ் ஹில்டனை என்பவரை நேர்காணல் செய்து, அவரை "நடைமுறையில் இருப்பவர்" என்று விவரித்தார்  மேலும் ஹில்டன் இந்திய ஃபேஷன் டிசைனர்களை நேசிப்பதாகக் குறிப்பிட்டார்.  நேபாளத்திலிருந்து புது தில்லிக்கு ஐசி 814 விமானம் கடத்தப்பட்டது குறித்த அவரது செய்திக்காக, 2017 ஆம் ஆண்டில், ஹர்ஸ்ட் பப்ளிஷர்ஸ் வெளியிட்ட மைரா மெக்டொனால்டின் அதிகம் விற்பனையாகும் புத்தகமான "டிஃபீட் இஸ் ஆன் ஆர்ஃபன்: ஹவ் பாகிஸ்தான் லாஸ்ட் தி கிரேட் சவுத் ஏசியன் வார்" இல் ஹரிதாஸின் பெயர் மேற்கோள் காட்டப்பட்டது.

## தனிப்பட்ட வாழ்க்கை
ஹரிதாஸ் திருமணமாகி குர்கானில் வசித்து வருகிறார்.

## மேற்கோள்கள்

]

பகுப்பு:1973 பிறப்புகள்
பகுப்பு:வாழும் மக்கள்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள்

பகுப்பு:கலைத் தொழில்களில் இந்தியர்கள்
பகுப்பு:குர்கான் மாவட்ட நபர்கள்
பகுப்பு:பொதுவகப்பகுப்பு விக்கித்தரவு தடப்பகுப்புகள்
பகுப்பு:மறைக்கப்பட்ட பகுப்புகள்
பகுப்பு:இந்திய ஊடகவியலாளர்கள்
பகுப்பு:நாடு வாரியாக கலைத் தொழில்களில் உள்ளவர்கள்
பகுப்பு:தடப்பகுப்புகள்
பகுப்பு:இந்தியாவில் கலைகள்
பகுப்பு:இந்திய மாநகரங்கள் வாரியாகப் பகுப்புகள்
பகுப்பு:குர்கான் மாவட்டம்
பகுப்பு:அரியானா
பகுப்பு:இந்திய ஊடகத் துறையினர்
பகுப்பு:தொழில் வாரியாக இந்தியர்கள்
பகுப்பு:தொழில் வாரியாக இந்தியப் பெண்கள்
பகுப்பு:இந்தியப் பெண் ஊடகவியலாளர்கள்
பகுப்பு:இந்தியப் பெண் எழுத்தாளர்கள்
பகுப்பு:மாநிலம் அல்லது ஒன்றிய பகுதி வாரியாக இந்தியாவில் ஊடகங்கள்
பகுப்பு:அரியானா நபர்கள்
பகுப்பு:மாவட்ட வாரியாக அரியானா நபர்கள்
பகுப்பு:விக்கிப்பீடியா பகுப்புகள்
அம்மன்கோவில்

**அம்மன்கோவில்**  என்பது இந்தியாவின், தமிழ்நாடு மாநிலத்தில் அமைந்துள்ள இராமநாதபுரம் மாவட்டம், இராமநாதபுரம் வட்டாரத்தில் உள்ள தெற்குத்தரவை ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் இராமநாதபுரம் ஊராட்சி ஒன்றியத்தில் அமைந்துள்ளது. இக்கிராமமானது இராமநாதபுரம் சட்டமன்றத் தொகுதிக்கும், இராமநாதபுரம் மக்களவைத் தொகுதிக்கும் உட்பட்டதாகும்.இது முன்பு இராஜசூரியமடை ஊராட்சிக்கு உட்பட்டக்கிராமமாக இருந்தது.பிறகு தெற்குத்தரவை ஊராட்சியில் சேர்கப்பட்டது.

## வரலாறு
அம்மன்கோவில் கிராமத்தினர் முன்பு இராஜசூரியமடையில் இருந்தனர் பிறகு அவர்களை அக்கிராமத்து  மக்கள் வெளியேற சொன்னார்கள். அவர்கள் வெளியேறி இவ்வூரை வந்து அடைந்தனர்.

## பெயர் காரனம்
இவ்வூரில் தரவை நாயகி அம்மன் கோவில் உள்ளது.அதன் காரணமாக அம்மன் கோவில் எனப்பெயர் வந்தது.

## மக்கள்தொகை பரம்பல்

இக்கிராத்தில் பள்ளர் இனத்தினர் மட்டுமே வசித்து வருகிறார்கள்.

## போக்குவரத்து
### பேருந்து வழித்தடம்

இவ்வுரில் அருகில் கழுகங்கில் தான் நின்று செல்லும்.ஒரு போருந்து மட்டுமே அம்மன்கோவிலிள் நிற்கும். 

1,1B - இராமநாதபுரம் -**கழுங்கு** - கீழக்கரை

5,5A,5B - இராமநாதபுரம் - **கழுங்கு** - ரெகுநாதபுரம்

10,10A - இராமநாதபுரம் - **கழுங்கு. ** - ஏர்வாடி

14 - இராமநாதபுரம் - **கழுங்கு** - கீழக்கரை

17 - இராமநாதபுரம் - **கழுங்கு** - கீழக்கரை

18 - இராமநாதபுரம் - **கழுங்கு** - கீழக்கரை

20 - இராமநாதபுரம் - **அம்மன் கோவில்** - ரெகுநாதபுரம்

23 - முதலூர் -**கழுங்கு** - பால்கரை

25 - இராமநாதபுரம் - **கழுங்கு** - வாலிநோக்கம்

30 - இராமநாதபுரம் - **கழுங்கு** - ஏர்வாடி

32 - முதலூர் -**கழுங்கு** - பால்கரை

எஸ்.எம்.டி - இராமநாதபுரம் - **கழுங்கு** - கீழக்கரை

## மேற்கோள்கள்

பகுப்பு:இராமநாதபுரம் மாவட்டத்திலுள்ள கிராமங்கள்
பகுப்பு:த. இ. க. ஊராட்சித் திட்டம்
மஞ்சரி ஜோஷி

**மஞ்சரி ஜோஷி** (*Manjari Joshi*) இவர் இந்திய பொது சேவை ஒளிபரப்பு தொலைக்காட்சி வலையமைப்பான தூர்தர்ஷனின் தொலைக்காட்சி செய்தி வாசிப்பாளர் மற்றும் நிகழ்ச்சி தொகுப்பாளர் ஆவார்.

## தொழில் வாழ்க்கை
மஞ்சரி புது தில்லியில் உள்ள சர்தார் படேல் வித்யாலயாவில் பள்ளிப் படிப்பைப் பெற்றார். டெல்லி பல்கலைக்கழகத்தின் மிராண்டா கல்லூரியில் வேதியியலில் (ஹானர்ஸ்) பட்டம் பெற்றார். பின்னர் ரஷ்ய மொழியில் கவனம் செலுத்தி ஜவஹர்லால் நேரு பல்கலைக்கழகத்தில் முதுகலைப் பட்டம் பெற்றார். ரஷ்ய மொழியை ஆங்கிலம் மற்றும் இந்திக்கு மொழிபெயர்ப்பாளராக உள்ளார். செய்தித்தாள்களுக்கு கட்டுரைகள் எழுதியுள்ளார். தொலைக்காட்சி இதழியலை கற்பித்து வருகிறார்.

## நூல் பட்டியல்கள்
அபாய் குன்னன்பேவின் தேர்ந்தெடுக்கப்பட்ட படைப்புகள் (1995), (மொழிபெயர்ப்புகள்: ஹேம் சந்திர பாண்டே, வாரியம் சிங், மஞ்சரி ஜோஷி, அர்ச்சனா உபாத்யாயா), சாகித்ய அகாடமி, புது தில்லி (சர்வதேச தர புத்தக எண் 81-7201-815-0)

பாரதிய சங்கீத கி பரம்பரா (2002), தேசிய புத்தக அறக்கட்டளை, புது தில்லி. (சர்வதேச தர புத்தக எண் 81-237-3985-0)

ஊடகத்திற்கான எழுத்து (2011), (இணை ஆசிரியர் ஹேமந்த் ஜோஷி), விகாஸ் பப்ளிஷிங் ஹவுஸ், புது தில்லி. (சர்வதேச தர புத்தக எண் 978-81-259-4866-7)

பத்திரிகை மற்றும் மக்கள் தொடர்பியல் அடிப்படைகள் (2011), (இணை ஆசிரியர் பேராசிரியர் ஹேமந்த் ஜோஷி), விகாஸ் பப்ளிஷிங் ஹவுஸ், புது தில்லி. (சர்வதேச தர புத்தக எண் 978-81-259-4807-0)

வளர்ச்சிக்கான தொடர்பு (2011), (இணை ஆசிரியர் ஹேமந்த் ஜோஷி), விகாஸ் பப்ளிஷிங் ஹவுஸ், புது தில்லி. (சர்வதேச தர புத்தக எண் 978-81-259-4817-9)

## வெளி இணைப்புகள்
* Manjari Joshi's Video Interview
* NRAI, New Del

## மேற்கோள்கள்

பகுப்பு:1960 பிறப்புகள்
பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:வாழும் மக்கள்

பகுப்பு:இந்தியாவில் பல்கலைக்கழகம் வாரியாக முன்னாள் மாணவர்கள்
பகுப்பு:தொழில் வாரியாக இந்தி நபர்கள்
பகுப்பு:இந்தியத் தொலைக்காட்சி தொகுப்பாளர்கள்
பகுப்பு:தொலைக்காட்சியில் இந்திய நடிகைகள்
பகுப்பு:இந்தியப் பெண் ஊடகவியலாளர்கள்
முதுகலைப் பொருளாதாரம்

**பொருளாதாரத்தில் முதுகலைப் பட்டம்** (**மு.பொ**)  (The Master of Economics) என்பது பொருளாதார கோட்பாடு, பொருளாதார அளவீட்டு மற்றும் பயன்பாட்டு பொருளாதாரம் ஆகிய பயிற்சியைகளை உள்ளடக்கிய பொருளாதாரம் பற்றி கல்விக்கான முதுகலை பட்டம் ஆகும். *பொருளாதாரத்தில்* *முதுகலை அறிவியல் பட்டம் ,* முதுகலை வணிகவியல் பட்டம், *பொருளாதார அறிவியலில் முதுகலை* மற்றும் *பயன்பாட்டு* *பொருளாதாரத்தில் முதுகலை ஆகியன* பொருளாதாரக் கல்விக்காக வழங்கப்படுகின்ற முதுகலை பட்டங்களாகும்.

## மேற்கோள்கள்

பகுப்பு:முதுநிலைப் பட்டங்கள்
கிழக்கிந்திய தீவுக்கூட்டம்

**கிழக்கிந்திய தீவுக்கூட்டம்** (ஆங்கிலம்: *East Indian Archipelago*) என்பது பன்னாட்டு நீராய்வியல் அமைப்பால் *(International Hydrographic Organization)* வரையறுக்கப்பட்ட ஒரு நீர்ப் பகுதியாகும். இது பன்னிரண்டு கடல்கள், இரண்டு வளைகுடாக்கள் மற்றும் கிழக்கிந்தியத் தீவுகளில் (தென்கிழக்காசியா) ஒரு நீரிணையை உள்ளடக்கியது.

பன்னாட்டு நீராய்வியல் அமைப்பு என்பது பன்னாட்டு அரசுகளுக்கு இடையில் நீராய்வியல் துறையைப் பிரதிநிதித்துவப்படுத்தும் ஓர் அமைப்பாகும். உலகில் உள்ள கடல்கள், பெருங்கடல்கள் மற்றும் நீர்நிலைகள் போன்றவற்றை ஆய்வு செய்து உறுதி செய்வதே அந்த அமைப்பின் நோக்கமாகும். 

## கடல்கள்

பன்னாட்டு நீராய்வியல் அமைப்பின்  2002-ஆம் ஆண்டின் *வரைவு 4; வெளியீடு S-23-இன்* பெருங்கடல்கள் மற்றும் கடல்களின் வரம்புகள் *([[:en:Limits of Oceans and Seas|Limits of Oceans and Seas]])* எனும் பகுதியில்; **தென் சீனா & கிழக்கு தீவுக்கூட்டக் கடல்கள்** என்ற தலைப்பின் கீழ் பட்டியலிடப்பட்டு உள்ளது.

### கிழக்கிந்திய தீவுக்கூட்டத்தின் நீர்நிலைகள்

# பண்டா கடல் - 695000 கிமீ2 
# அரஃபூரா கடல் - 650000 கிமீ2
# திமோர் கடல் - 610000 கிமீ2 
# சாவகக் கடல் - 320000 கிமீ2
# சுலாவெசி கடல் - 280000 கிமீ2
# சுலு கடல் - 260000 கிமீ2
# மலுக்கு கடல் - 200000 கிமீ2
# செராம் கடல் - 12000 கிமீ2
# புளோரஸ் கடல் - 240000 கிமீ2
# அல்மகிரா கடல் - 95000 கிமீ2
# பாலி கடல் - 45000 கிமீ2
# சாவு கடல் - 35000 கிமீ2
# போனி வளைகுடா கிமீ2
# தோமினி வளைகுடா கிமீ2
# மாக்காசார் நீரிணை கிமீ2

மேற்காணும் பட்டியலில்; 6 கடல்கள், 2 வளைகுடாக்கள், 1 நீரிணை ஆகியவை முழுமையாக இந்தோனேசியாவின் நீர்நிலைகளாகும். பிலிப்பீன்சுக்கும் சபாவிற்கும் (போர்னியோ தீவில் உள்ள மலேசியாவின் ஒரு மாநிலம்) இடையில் அமைந்துள்ள சுலு கடல், இந்தோனேசிய நீர்ப் பகுதியில் இல்லை; மற்ற ஐந்து கடல்களும் பகுதியளவு இந்தோனேசியாவைச் சேர்ந்தவை.

## மேலும் காண்க
* கடல்சார் தென்கிழக்காசியா
* நிலப்படவரைவியல்

## மேற்கோள்கள்

## வெளி இணைப்புகள்

* 

பகுப்பு:ஓசியானியா
பகுப்பு:தென்கிழக்காசியாவின் தீவுகள்
பகுப்பு:தென்கிழக்காசியாவின் தீவுக்கூட்டங்கள்
பகுப்பு:இந்தியப் பெருங்கடலின் தீவுக்கூட்டங்கள்
பகுப்பு:பசிபிக் பெருங்கடலின் தீவுக்கூட்டங்கள்
பகுப்பு:இந்தோனேசியாவின் நீர்நிலைகள்
பகுப்பு:இந்தோனேசியாவின் புவியியல்
பர்ச்சா

thumb|பார்சாவுடன் சிப்பாய்
**பர்ச்சா** (*Barcha*) பர்சா அல்லது பிர்சா என்பது மரக் கைப்பிடியுடன் கூடிய ஒரு வகை ஈட்டி ஆகும். ஒரு காலத்தில் இது தெற்காசியாவில் பொதுவானதாக இருந்தது. இவை 16ஆம் நூற்றாண்டில் பொதுவாக இருந்தன.

## போர் பயன்பாடு
பதினேழாம் நூற்றாண்டின் முற்பகுதியில் வளர்ந்து வந்த மராட்டிய அரசர்களுக்கு இந்த ஆயுதம் மிகவும் பயனுள்ளதாக இருந்தது. மலைப்பாங்கான நிலப்பரப்பில் எடுத்துச் செல்வது இலகுவானதாகவும், உற்பத்தி செய்வது எளிதாகவும் இருந்தது. ஒரு திறமையான ஈட்டி வீரர் அதிக ஆயுதம் ஏந்திய ஒரு காலாட்படை வீரரை தூரத்தில் வைத்திருக்க முடியும். ஈட்டி வைத்திருப்பவர் பல வாள் வீரார்களால் சூழப்பட்டிருந்தபோதும் அவரால் அவர்களுக்கு அதிக சேதத்தை ஏற்படுத்த முடிந்தது. மராட்டியத் தளபதியாகப் பணியாற்றிய சதாசிவராவ் பாவ் மூன்றாவது பானிபட் போரின் கடைசி கட்டங்களில் இதை பயன்படுத்தியதாகப் பதிவு செய்யப்பட்டுள்ளது. இந்த ஆயுதத்தின் மற்றொரு பதிப்பு **பல்லம்** என்பதாகும். இது ஒரு தூரத்தில் இருக்கும் காலாட்படை மற்றும் குதிரைப்படை வீரர்களை வீழ்த்த திறம்பட பயன்படுத்தப்பட்டது. 

## மந்திர ஆயுதம்
பர்ச்சா, ஷாமன் மதத்தில் கல்வியில் பயன்படுத்தப்படும் ஒரு மந்திர ஆயுதமாக கருதப்படுகிறது. மரத்தாலான சடங்கு கத்தியான பர்பே மற்றும் துடுங் என்ற மேளம் ஆகியவற்றுடன் மாணவருக்கு சடங்குகளில் பங்கேற்பதன் மூலம் ஈட்டி கற்பிக்கப்பட்டது. பாம்பு போன்ற நாகினி பர்ச்சா மற்றும் கை வடிவ கர்பா பர்ச்சா ஆகியவை பர்ச்சாவின் மாறுபாடுகளில் அடங்கும். லோகர் முற்றுகையின் போது சீக்கியப் போர்வீரர் பசிதர் சிங் பயன்படுத்திய ஆயுதமாக நாகினி பர்ச்சா அடையாளம் காணப்பட்டது.

## இதனையும் காண்க

* கட்டாரி
* திரிசூலம்

## மேற்கோள்கள்

## நூல் ஆதாரங்கள்
*Balfour, Edward (1885). *The Cyclopædia of India and of Eastern and Southern Asia*. London: Bernard Quaritch.
*Mayaram, Shail (2003). *Against History, Against State: Counterperspectives from the Margins*. New York: Columbia University Press.

பகுப்பு:இந்திய ஆயுதங்கள்
பகுப்பு:இந்தியத் தற்காப்புக் கலைகள்
உரா மெயில்

**உரா மெயில்** (Ura Mail) என்பது திமாப்பூரிலிருந்து வெளியிடப்படும் வாராந்திர ஆங்கில செய்தித்தாள் ஆகும். இது இந்தியாவின் நாகாலாந்தில் இருந்து வெளியிடப்பட்ட முதல் உள்ளூர் ஆங்கில வாராந்திர செய்தித்தாள் ஆகும்.

## பத்திரிக்கையாளர்கள்
உரா மெயிலின் தலைமை ஆசிரியர் சாலி கெவிச்சுசா 1992 செப்டம்பர் 23 அன்று, தனது மகளை பள்ளிக்கு அழைத்துச் சென்றபோது அவரது நடவடிக்கைகளை பல நாட்கள் கண்காணித்து வந்த நாகாலாந்து தேசிய சோசலிச அமைப்பின் ஆட்கள் மூலம் திமாப்பூரில் கொல்லப்பட்டார். மேலும் அவரது மகள் காயமடைந்தார்.

## மேற்கோள்கள்

பகுப்பு:இந்திய ஆங்கிலப் பத்திரிகைகள்
நாகாலாந்து பேஜ்

**நாகாலாந்து பேஜ்** (*Nagaland Page*) என்பது இந்திய மாநிலமான நாகாலாந்தின் தலைநகர் திமாப்பூரிலிருந்து வெளியிடப்படும் தினசரி ஆங்கில செய்தித்தாள் ஆகும். இது 1999 மே மாதம் மோனாலிசா சாங்கிஜா என்பவரால் நிறுவப்பட்டது. திமாப்பூரின் கெர்மகாலை அலுவலகமாகக்  கொண்டு ஒரு சிறு பத்திரிக்கை வடிவில் அச்சிடப்பட்டது. டிசம்பர் 2024 இல் இதன் வெளியீடு நிறுத்தப்பட்டது.

## மேற்கோள்கள்

## வெளி இணைப்புகள்
*Official Website
*''Nagaland Page'' on Instagram
பகுப்பு:இந்திய ஆங்கிலப் பத்திரிகைகள்
ஜேம்ஸ் பாண்ட் (கதைப்பாத்திரம்)

**ஜேம்ஸ் பாண்ட்**  என்பது 1953 இல் பிரிட்டிசு பத்திரிகையாளரும் நாவலாசிரியருமான இயான் பிளெமிங் உருவாக்கிய ஓர் கதாப்பாத்திரம் ஆகும். *[[ஜேம்ஸ் பாண்ட்]]* தொடர் நாவல்கள், திரைப்படங்கள், வரைகதை மற்றும் நிகழ்பட ஆட்டம் ஆகியவற்றில் கதாநாயகனாக உள்ளார். ஃப்ளெமிங் பன்னிரண்டு பாண்ட் நாவல்களையும் இரண்டு சிறுகதைத் தொகுப்புகளையும் எழுதியுள்ளார். அவரது கடைசி இரண்டு புத்தகங்கள் *தி மேன் வித் தி கோல்டன் கன்* (1965) மற்றும் *ஆக்டோபஸ்ஸி* மற்றும் *தி லிவிங் டேய்லைட்ஸ்* (1966)  ஆகியன இவர் மரணத்திற்குப் பிறகு வெளியாயின.

இந்த பாத்திரம் ஒரு இரகசிய சேவை அதிகாரி, குறியீடு எண் 007 என்று உச்சரிக்கப்படுகிறது. பாண்ட் என்பது இரண்டாம் உலகப் போரின் போது கடற்படை புலனாய்வு பிரிவில் பணியாற்றியபோது ஃப்ளெமிங்கிற்குத் தெரிந்த பல கமாண்டோக்களை அடிப்படையாகக் கொண்ட ஒரு கலப்பு கதாபாத்திரமாகும், அவருடன் ஃப்ளெமின் தனது சொந்த பாணியையும் தனது சொந்த விருப்பங்களையும் சேர்த்தார்.

## மேற்கோள்கள்

பகுப்பு:வரைகலை கதாப்பாத்திரங்கள்
பழைய கால ஒளிப்படவியல்

**பழைய கால ஒளிப்படவியல்** அல்லது **பழங்கால ஒளிப்படம் எடுத்தல்**, பழங்கால மற்றும் பொழுதுபோக்கு ஒளிப்படம் எடுத்தல் என்றும் அழைக்கப்படுகிறது, இது புதுமையான ஒளிப்படக் கலையின் ஒரு வகையாகும்.

பழைய கால ஒளிப்படவியல், நுகர்வோர் ஒரு குறிப்பிட்ட காலத்தின் உடைகள் மற்றும் பொருட்களில் ஒரு பழங்கால ஒளிப்படத்தைப் போல தோன்றெழிலில்  கைப்பற்றப்படுகிறது, சில வேளைகளில் ஒளிப்படத்திற்கு ஒரு பழங்கால தோற்றத்தை அளிக்க  பழுப்பு நிறத்தில் அச்சிடப்படுகிறது.. பிரபலமான கருப்பொருள்களில் அமெரிக்கன் பழைய மேற்கு, விக்டோரியா காலம் அல்லது உறுமும் இருபதுகள் ஆகியவை அடங்கும்.

சில படப்பிடிப்புக் கூடங்கள் இந்த வகையிலேயே நிபுணத்துவம் பெற்றவை, மற்றவை திருவிழாக்கள் மற்றும் வரலாற்று மறுநிகழ்வு, நிகழ்வுகளில் தங்கள் வர்த்தகத்தை மேற்கொள்கின்றன. இது பெரும்பாலும் அமெரிக்காவில் உள்ள கேளிக்கைப் பூங்காக்கள் மற்றும் பிற சுற்றுலா தலங்களில் பிரபலமான குடும்ப நடவடிக்கையாகும். இந்த பழைய கால ஒளிப்பட கூடங்கள் பல வரலாற்று நகரங்களில் அமைந்துள்ளன, அவை இயற்கையாகவே கடந்த காலங்களில் மக்கள் எப்படி வாழ்ந்தார்கள் என்பதை அனுபவிக்க விரும்பும் பார்வையாளர்களை ஈர்க்கின்றன. சில ஒளிப்படக் கடைகள் இதேபோன்ற தோற்றத்திற்காக பழுப்பு நிறமை  செய்யப்பட்ட அச்சுகளைச் செய்கின்றன.

இந்த வகையைச் சேர்ந்த ஒளிப்படக் கலைஞர்கள் முதலில் சிறப்பு வாய்ந்த அக்பா மற்றும் பின்னர் ஒருதள முனைவாக்கி உபகரணங்களைப் பயன்படுத்தினர், ஆனால் தொழில்துறையுடன் சேர்ந்து பெரும்பாலும் எண்ணிம ஒளிப்படவியலுக்கு மாறிவிட்டனர்.

## இவற்றையும் பார்க்க
* ஒற்றை வண்ண ஒளிப்படக்கலை
* கருப்பு வெள்ளை 

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
பிசு(2-குளோரோயெத்தில்)சல்பைடு

**பிசு(2-குளோரோயெத்தில்)சல்பைடு** (*Bis(2-chloroethyl)sulfide*) என்பது (ClCH2CH2)2S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மம் ஆகும். கடுகு முகவர்கள் எனப்படும் செல்நச்சு மற்றும் கொப்புள முகவர்களின் குடும்பத்தில் பிசு(2-குளோரோயெத்தில்)சல்பை ஒரு முக்கிய உறுப்பினராகும். சில நேரங்களில் கடுகு வாயு என்று குறிப்பிடப்படும் இந்த சொல் தொழில்நுட்ப ரீதியாக தவறானது: பிசு(2-குளோரோயெத்தில்)சல்பைடு அறை வெப்பநிலையில் ஒரு திரவமாகும். போரில் இது திரவ துளிகளின் மெல்லிய மூடுபனி வடிவத்தில் சிதறடிக்கப்பட்டது.
## தயாரிப்பு
பிசு(2-குளோரோயெத்தில்)சல்பைடு பல்வேறு வழிகளில் தயாரிக்கப்படுகிறது. தெப்ரெட்சு தயாரிப்பு முறையில், கந்தக டைகுளோரைடு எத்திலீனுடன் சேர்த்து சூடுபடுத்தப்படுகிறது:
:SCl2 + 2C2H4 -> (ClC2H4)2S
இலெவின்சுடீன் செயல்முறையில் கந்தக இருகுளோரைடுக்குப் பதிலாக டைசல்பர் டைகுளோரைடு பதிலாகப் பயன்படுத்தப்படுகிறது. பின்னர் இச்செயல்முறை மறுக்கப்பட்டுள்ளது.
:S2Cl2 + 2 C2H4 -> (ClC2H4)2S +  S8

மேயர் தயாரிப்பு முறையில், குளோரோயெத்தனால் மற்றும் சோடியம் சல்பைடில் இருந்து தயோடைகிளைகால் தயாரிக்கப்படுகிறது.  மேலும் இதன் விளைவாக வரும் டையால் பின்னர் பாசுபரசு முக்குளோரைடுடன் சேர்த்து சூடுபடுத்தப்படுகிறது:
:3(HOC2H4)2S + 2PCl3 -> 3(ClC2H4)2S + 2P(OH)3
மேயர்–கிளார்க்கு தயாரிப்பு முறையில், PCl3 சேர்மத்திற்குப் பதிலாக செறிவூட்டப்பட்ட ஐதரோகுளோரிக் அமிலம் (HCl) பயன்படுத்தப்படுகிறது:
:(HOC2H4)2S + 2HCl -> (ClC2H4)2S + 2 H2O 
தயோனைல் குளோரைடு மற்றும் பாசுச்சீன் ஆகியவை மூச்சுத் திணறலைத் தடுக்கும் காரணிகளாகவும் குளோரினேற்றும் முகவராகவும் பயன்படுத்தப்படுகின்றன. அதிக அளவில் பயன்படுத்தப்பட்டால் இந்த சேர்மங்கள் கூடுதல் நன்மையைக் கொண்டுள்ளன. அவை விளைபொருளில்  அசுத்தங்களாகவே இருக்கும் என்பதால் அவை நச்சுத்தன்மையின் கூடுதல் வழிமுறைகளை உருவாக்க முடியும்.

## வினைகள்
கடுகு வாயுவை ஆக்சிசனில் சிறந்த முறையில் எரிப்பதால் கார்பன் டை ஆக்சைடு மற்றும் தண்ணீருடன் கூடுதலாக ஐதரோகுளோரிக் அமிலமும் கந்தக அமிலமும் உருவாகின்றன:
:(ClC2H4)2S + 7 O2 -> 4 CO2 + 2 H2O + 2 HCl + H2SO4 

பிசு(2-குளோரோயெத்தில்)சல்பைடு சோடியம் ஐதராக்சைடுடுடன் வினைபுரிந்து டைவினைல் சல்பைடைத் தருகிறது:
:(ClC2H4)2S + 2 NaOH -> (CH2\dCH)2S + 2 H2O + 2NaCl 
சோடியம் ஈத்தாக்சைடும் இதே போல செயல்படுகிறது.
## பாதுகாப்பு
தோலுடன் தொடர்பு கொள்ளும்போது அல்லது உள்ளிழுக்கும்போது, ​​பிசு(2-குளோரோயெத்தில்)சல்பைடு என்பது ஒரு நச்சுப் பொருளாகும். இது ஒரு வலுவான ஆல்க்கைலேற்றும் முகவருமாகும். இது டிஎன்ஏ, ஆர்என்ஏ மற்றும் புரதங்களைப் பாதிக்கிறது.

## மேற்கோள்கள்

பகுப்பு:கரிமகுளோரைடுகள்
பகுப்பு:தயோயீத்தர்கள்
பகுப்பு:வேதி ஆயுதங்கள்
இரஞ்சு கீதா

**இரஞ்சு கீதா** (*Ranju Geeta*)(பிறப்பு: ஆகத்து 1, 1974) என்பவர் ஓர் இந்திய அரசியல்வாதி ஆவார். இவர் நவம்பர் 2010 முதல் பீகாரின் சீதாமரி மாவட்டத்தில் உள்ள பாஜ்பட்டி சட்டமன்றத் தொகுதியின்சட்டமன்ற உறுப்பினராக 2010 முதல் 2015 வரை பதவிவகித்தார். தற்போது, இவர் ஐக்கிய ஜனதா தளம் பீகார் பிரிவின் துணைத் தலைவராகவும் உள்ளார்.

## இளமை
கீதா, பீகார் மாநிலம், நாளந்தா மாவட்டத்தில் உள்ள நெசுரா கிராமத்தில் பிறந்தார். இரஞ்சு கீதா 1988-ஆம் ஆண்டு சிவானில் உள்ள பி. எம். உயர்நிலைப் பள்ளியில் பள்ளிக் கல்வியினை முடித்தார். இவர் 1990 மற்றும் 1994ஆம் ஆண்டுகளில் பாட்னாவில் உள்ள அரவிந்த் மகளிர் கல்லூரியில் இடைநிலை மற்றும் பட்டப்படிப்பை முறையே முடித்தார். இவர் 1996ஆம் ஆண்டு பாட்னா பல்கலைக்கழகத்தில் முதுகலைப் பட்டம் பெற்றார். மேலும் 2004ஆம் ஆண்டு புத்தகயையில் உள்ள மகத் பல்கலைக்கழகத்தில் முனைவர் பட்டம் பெற்றார்.

## தனிப்பட்ட வாழ்க்கை
கீதா, திலீப் குமாரை மணந்தார். இந்த இணையருக்கு இரண்டு மகன்கள் உள்ளனர். இவரின் கணவர் திலீப் குமார் இந்திய ரயில்வேயில் பணிபுரிகிறார்.

## அரசியல் வாழ்க்கை
தனது மாணவப் பருவத்தில் அரசியலில் தீவிரமாக ஈடுபட்ட கீதா, 2001-2002-ஆம் ஆண்டில் பிரதான அரசியலில் நுழைந்தார். பின்னர் 2010-ஆம் ஆண்டு பீகார் சட்டமன்றத் தேர்தலில் ஐக்கிய ஜனதா தள வேட்பாளராகப் போட்டியிட்டார். இவர் 2010 பீகார் சட்டமன்றத் தேர்தலில் சீதாமரி மாவட்டத்தில் உள்ள பாஜ்பட்டி சட்டமன்றத் தொகுதியில் வெற்றி பெற்றார். மேலும் 2015ஆம் ஆண்டு தொடர்ச்சியாக நடந்த சட்டமன்றத் தேர்தலில் இவர் மீண்டும் வெற்றிபெற்றார்.

## மேற்கோள்கள்

பகுப்பு:வாழும் மக்கள்
பகுப்பு:1974 பிறப்புகள்
பகுப்பு:பீகார் சட்டமன்றத்தின் முன்னாள் உறுப்பினர்கள்
சந்தியா இராணி துடு

**சந்தியா இராணி துடு** (*Sandhya Rani Tudu*) என்பவர் ஓர் இந்திய அரசியல்வாதி. இவர் மேற்கு வங்க சட்டமன்றத்திற்கு மன்பசார் சட்டமன்றத் தொகுதியிலிருந்து 2011ஆம் ஆண்டு முதன் முதலில் திரிணாமுல் காங்கிரசு கட்சி சார்பில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். மீண்டும் சந்தியா 2021ஆம் ஆண்டு நடைபெற்ற தேர்தலில் போட்டியிட்டு வெற்றிபெற்று தற்பொழுது சட்டமன்ற உறுப்பினராக உள்ளார்.

## மேற்கோள்கள்

பகுப்பு:அகில இந்திய திரிணாமுல் காங்கிரசு அரசியல்வாதிகள்
பகுப்பு:வாழும் மக்கள்
குந்தி தேவி

**குந்தி தேவி** (*Kunti Devi*) பீகாரைச் சேர்ந்த ஓர் இந்திய அரசியல்வாதி ஆவார். இவர் கயா மாவட்டத்தில் உள்ள அத்ரி சட்டமன்றத் தொகுதியிலிருந்து இராச்டிரிய ஜனதா தளத்தைப் பிரதிநிதித்துவப்படுத்தும் ஒரு சட்டமன்ற உறுப்பினர் ஆவார். இவர் 2005ஆம் ஆண்டு நடைபெற்ற பீகார் சட்டமன்றத் தேர்தலில் போட்டியிட்டு வெற்றிபெற்று 2010 வரை சட்டமன்ற உறுப்பினராகப் பதவியிலிருந்தார்.

## குடும்பம்
குந்தி தேவியின் மகன் அஜய் குமார் யாதவ் தற்போது அத்ரி சட்டமன்றத் தொகுதியிலிருந்து பீகார் சட்டமன்ற உறுப்பினராக உள்ளார்.

## மேலும் காண்க
* அத்ரி சட்டமன்றத் தொகுதி

## மேற்கோள்கள்

பகுப்பு:கயா மாவட்ட நபர்கள்
ரேணு குசாவாகா

**ரேணு குசாவாகா** (*Renu Kushawaha*) என்பவர் **ரேணு குமாரி சிங்** என்றும் அழைக்கப்படுகிறார். இவர் ஓர் இந்திய அரசியல்வாதியும், லோக் ஜனசக்தி கட்சியின் முன்னாள் தலைவரும் ஆவார். இவர் பீகாரின் முன்னாள் மாநில அமைச்சராகப் பதவிவகித்துள்ளார். இவர் ககாரியாவைச் சேர்ந்தவர். சமதா கட்சி ஜனதா தளம் (ஐக்கிய) முதல் பாரதிய ஜனதா கட்சி வரை, கடந்த காலத்தில் பல அரசியல் கட்சிகளில் இவர் பயணித்துள்ளார். 2015ஆம் ஆண்டு, ரேணு சமசுதிபூர் சட்டமன்றத் தொகுதியில் பாஜக சார்பில் போட்டியிட்டு, ஆர்ஜேடி வேட்பாளரிடம் தோல்வியடைந்தார்.

## வாழ்க்கை வரலாறு
குசாவாகா 1962ஆம் ஆண்டு சமசுதிபூரில் பிறந்தார். இவரின் கணவர் விஜய் குமார் சிங், பாரதிய ஜனதா கட்சிக்கு ஆதரவு அரசியல்வாதியும் ஆவார்.

குசாவாகா 2010-ஆம் ஆண்டு பீகார் மாநில சட்டமன்றத் தேர்தலில் போட்டியிட்டார். மதேபுரா மாவட்டத்தில் உள்ள பிகாரிகஞ்ச் தொகுதியிலிருந்து பீகார் சட்டமன்ற உறுப்பினராகத் தேர்ந்தெடுக்கப்பட்டார். பின்னர், நிதிசு குமார் முதலமைச்சராக இருந்த பீகார் அரசாங்கத்தில் இவர் அமைச்சராக நியமிக்கப்பட்டார். இவர் தொழில்கள் மற்றும் பேரிடர் மேலாண்மைத் துறையை வகித்தார். நிதிசு குமார் அமைச்சரவையிலிருந்த ஒரே பெண் அமைச்சராவார். 2014-ஆம் ஆண்டில், இவரின் மகன் விபின் குமார் ஐம்பது லட்சம் பணத்திற்காகக் கடத்தப்பட்டு, கடத்தலுக்குப் பிறகு சிறிது நேரத்தில் கொல்லப்பட்டார்.

## அரசியல் வாழ்க்கை
குசாவாகா தனது அரசியல் வாழ்க்கையில் மூன்று முறை சட்டமன்ற உறுப்பினராகவும், ஒரு முறை நாடாளுமன்ற உறுப்பினராகவும் இருந்துள்ளார். இது மட்டுமல்லாமல், நிதிஷ் குமார் தலைமையிலான பீகார் அரசாங்கத்தில் இரண்டு முறை அமைச்சராகவும் இருந்துள்ளார். 1999 நாடாளுமன்றத் தேர்தலில், ஐக்கிய ஜனதா தளம் கட்சியின் வேட்பாளராக ரேனு குசாவாகா, ககாரியா மக்களவைத் தொகுதியில் போட்டியிட்டு இராச்டிரிய ஜனதா தள மூத்த தலைவர் ஆர். கே. இராணாவின் மனைவி நயனா ராணாவை 31,822 வாக்குகள் வித்தியாசத்தில் தோற்கடித்தார்.

2004 தேர்தலில் ரேணு ஆர்ஜேடியின் ஆர். கே. இராணாவிடம் தோற்றாலும். முன்னதாக பிப்ரவரி 2005-இல், ரேணு, மதேபுராவில் உள்ள உத்கிஷுங்கஞ்ச் சட்டமன்றத் தொகுதியிலிருந்து ஐக்கிய ஜனதா தளத்தின் சார்பில் போட்டியிட்டு, ஆர்ஜேடியின் வலிமையானவரும் அப்போதைய மாநில அமைச்சருமான இரவீந்திர சரண் யாதவை தோற்கடித்தார். மீண்டும், ரேணு குசாவாகா நவம்பர் 2005 இடைத்தேர்தலில் வெற்றி பெற்றார். 2009-ஆம் ஆண்டு, பீகார் அரசில் வேளாண் அமைச்சரானார். இதன் பிறகு, 2010-ஆம் ஆண்டு, புதிய சட்டமன்றத்தின் எல்லை நிர்ணயத்திற்குப் பிறகு, இவர் பிகாரிகஞ்சிலிருந்து போட்டியிட்டார். இந்த முறை தனது செல்வத்தின் துணையுடன், ரேணு, மூத்த வீரரான பப்பு யாதவின் மனைவி ரஞ்சீத் ரஞ்சனை தோற்கடித்தார். பின்னர் இவர் தொழில் மற்றும் பேரிடர் அமைச்சராக நியமிக்கப்பட்டார். ஆனால் இவரின் கணவர் விஜய் குமார் சிங் 2014-இல் பாஜகவில் இணைந்த பிறகு, இவர் ஜேடியு கட்சியிலிருந்து விலகி பாஜகவில் சேர்ந்தார்.

2014 மக்களவைத் தேர்தலில், விஜய் குமார் சிங் மாதேபுரா தொகுதியில் பாஜகவின் வேட்பாளராகப் போட்டியிட்டுத் தோல்வியடைந்தார். 2019-ஆம் ஆண்டில், ககாரியாவிலிருந்து மக்களவைத் தேர்தலில் போட்டியிட வாய்ப்பு மறுக்கப்பட்டதால்,  பாரதிய ஜனதா கட்சியிலிருந்து விலகினார். முன்னதாக, கட்சி விரோத நடவடிக்கைகளுக்காக அவரும் மற்ற நான்கு சட்டமன்ற உறுப்பினர்களும் ஐக்கிய ஜனதா கட்சியினால் இடைநீக்கம் செய்யப்பட்டதால், பாஜகவில் சேர ராஜினாமா செய்ய வேண்டிய கட்டாயம் ஏற்பட்டது. பின்னர் இவர் லோக் ஜனசக்தி கட்சியில் சேர்ந்து ஏப்ரல் 2024-இல் ராஜினாமா செய்தார்.

## மேற்கோள்கள்

பகுப்பு:13வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1962 பிறப்புகள்
பகுப்பு:பீகார் சட்டமன்றத்தின் முன்னாள் உறுப்பினர்கள்
மானேக்நாத்

thumb| மானேக் புர்ஜ்
பாபா **மானேக்நாத்** (*Maneknath*) என்பவர் 15-ஆம் நூற்றாண்டின் புகழ்பெற்ற இந்து துறவி ஆவார். இவர் இந்தியாவின் குசராத்தில் உள்ள தற்போதைய அகமதாபாது நகரத்திற்கு அருகில் சபர்மதி ஆற்றின் கரையில் வாழ்ந்தார்.

## புராணக்கதை
1411-ஆம் ஆண்டு பத்ரா கோட்டையைக் கட்ட முதலாம் அகமது சாவுக்கு உதவுவதற்காக, துறவி மானேக்நாத் உதவினார். கோட்டைச் சுவர்கள் கட்டப்படும்போது பகலில் ஒரு பாயை நெய்த இவர், இரவில் அந்தப் பாயை அவிழ்த்து, சுவர்களை இடியச் செய்தார். இது கண்டுபிடிக்கப்பட்டபோது, அகமது சாவிடம் தனது சக்திகளை நிரூபிக்க அழைக்கப்பட்டார். இவர் அவ்வாறு செய்தபோது, அகமது சா கெண்டியின் திறப்புகளை மூடினார். ஆனால் கோட்டை கட்டுமானம் தொடங்கிய இடத்தைக் கண்டுபிடிக்க இவர் மன்னருக்கு உதவினார். இவரது ஆலோசனையின் பேரில் நகரச் சுவர்களைக் கட்டிய கட்டிடக் கலைஞர் அகமது நகரத்தின் அமைப்பை மாற்றினார். சபர்மதி ஆறு நகரம் வழியாக பெர்னாண்டசு பாலத்தின் கீழ் கடந்து சென்றபோது, இவர் உயிருடன் புதைக்கப்பட்டார் அல்லது ஆற்றுத் தீவில் சமாதி அடைந்தார் என்று நம்பப்படுகிறது. நகரத்தின் முதல் பகுதியான மானெக் சௌக், இவரது பெயரால் அழைக்கப்படுகிறது. மேலும் இவரது நினைவாகக் கோவில் ஒன்று இங்கு அமைந்துள்ளது. இவரது பெயரிடப்பட்ட கோட்டையின் முதல் கொத்தளம் மானேக் புர்ஜ், எல்லிசு பாலத்தின் கிழக்கு முனையில் அமைந்துள்ளது.

வடக்கு, மத்திய குசராத்தில் இந்தத் துறவி போற்றப்படுகிறார். கேதா மாவட்டத்தில் தசுராவுக்கு அருகிலுள்ள பாரதரியிலும் இவரது நினைவுச்சின்னம் உள்ளது. இங்கு இவர் தனது குதிரையில் அமர்ந்திருப்பது போலவும், கிராமத்தின் புரவலர் துறவியாகக் கருதப்படுகிறார். பனஸ்கந்தா மாவட்டத்தில் உள்ள தான்டாவிற்கு அருகிலுள்ள லடோலில் ஒரு கோயில் உள்ளது. இது துறவி தியானம் செய்ததாக நம்பப்படும் மலையடிவாரத்தில் உள்ள குகைக்கு அருகில் அமைந்துள்ளது.

## சந்ததியினர்
துறவியின் 12ஆவது தலைமுறை வம்சாவளியைச் சேர்ந்த மகந்த் கன்சியாம்நாத், ஒவ்வொரு ஆண்டும் நகரத்தின் அடித்தள நாளிலும் விஜயதசமியிலும் மானெக் புர்ஜில் *பூஜை* செய்து கொடியை ஏற்றுகிறார்.

## மேற்கோள்கள்

பகுப்பு:நாட்டார் தெய்வங்கள்
இராசலட்சுமி செந்தில் கணேசு

**இராசலட்சுமி செந்தில் கணேசு**(*Rajalakshmi Senthil Ganesh*) இந்தியாவில் தமிழ்நாட்டைச் சேர்ந்த கிராமிய இசைக்கலைஞர்  ஆவார். இவர் "சின்ன மச்சான்" என்ற பிரபலமான பாடலைப் பாடியதற்காக பரவலாக அறியப்படுகிறார்.

## படிப்பு
இராசலட்சுமி தமிழில் முதுகலைப் பட்டம் மற்றும் எம்.பில். (தத்துவத்தில் முதுகலைப் பட்டம்) பெற்றுள்ளார்.

## குடும்பம்
இராசலட்சுமி புதுக்கோட்டை மாவட்டத்தைச் சேர்ந்த ஒரு நெசவாளர் குடும்பத்தைச் சேர்ந்தவர். அவரின் தந்தை பெயர் செகநாதன்.இவர் பிரபலமான நாட்டுப்புறப் பாடகர் செந்தில் கணேசு  அவர்களின் மனைவி ஆவார். இருவரும் இணைந்து பல்வேறு இசை நிகழ்ச்சிகளில் பங்கேற்றுள்ளனர். இருவரும் முதலில் ஒரே மேடையில் பாடல் பாடியுள்ளார்கள். இவர்கள் 2012 ம் ஆண்டு மே 23 அன்று திருமணம் செய்து கொண்டனர். இவர்களுக்கு 2 குழந்தைகள் உள்ளளனர்.

## கலை சார்ந்த சிறப்புகள்
பிரபல நடிகர் பிரபு தேவா நடித்த சார்லி சாப்ளின் 2 படத்திற்காக *சின்ன மச்சான்* என்ற நாட்டுப்புற பாடலைப் பாடியதன் மூலம் மிகவும் பிரபலமானார். இராசலட்சுமி, செந்தில் கணேஷுடன் இணைந்து விஜய் தொலைக்காட்சியில் ஒளிபரப்பான "சூப்பர் சிங்கர்" நிகழ்ச்சியில் பங்கேற்றார். அதில் செந்தில் கணேசு வெற்றியாளராகவும், இராசலட்சுமி இரண்டாம் இடத்தையும் பிடித்தனர். இருவரும் இணைந்து விஜய் தொலைக்காட்சியில் ஒளிபரப்பான பிக் பாஸ் தமிழ் நிகழ்ச்சியிலும் பங்கேற்றனர். இராசலட்சுமி மற்றும் செந்தில் கணேசு இருவரும் இணைந்து பல மேடை நிகழ்ச்சிகளில் நாட்டுப்புறப் பாடல்களை பாடி வருகின்றனர். இருவரும் இணைந்து பல இசைத் தொகுப்புகளை வெளியிட்டுள்ளனர். ஒரு நாட்டுப்புற இசைக்கலைஞராக, கடந்த பல ஆண்டுகளில் இந்தியா, கனடா, பிரான்சு மற்றும் தென்னாப்பிரிக்காவில் ஏராளமான நிகழ்வுகளில் நிகழ்ச்சிகளை நடத்தியுள்ளார்.

## திரைப்பட நடிப்பு
2023 ஆம் ஆண்டு இவர் நடித்த  *லைசென்ஸ் (திரைப்படம்)* தமிழ் திரைப்படம் வெளியானது.   இது  பெண்களை மையமாகக் கொண்ட, சமூக விழிப்புணர்வு திரைப்படமாகும்.

## மேற்கோள்கள்

## வெளி இணைப்புகள்
*செந்தில்கணேசன் & இராஜலெட்சுமியின் பேட்டி - காணொளி
* Singer Senthil Ganesh Wiki, Biography, Age, Folk Songs, Wife, Movies
*https://www.youtube.com/watch?v=EhNSDmE-4mA
*https://www.youtube.com/watch?v=h7JbctLCYb0&t=439s
* https://tamil.samayam.com/photogallery/kollywood/movie-events/super-singer-season-6-fame-senthil-ganesh-and-rajalakshmi-wonderful-combination/senthil-ganesh-made-his-debut-in-a-tamil-movie-karimugan-directed-by-a-debutant-director-thangaiya/photoshow/65013246.cms

பகுப்பு:புதுக்கோட்டை மாவட்ட மக்கள்
பகுப்பு:விஜய் தொலைக்காட்சி சூப்பர் சிங்கர் நிகழ்ச்சிப் பாடகர்கள்
பகுப்பு:தமிழ் பெண் நாட்டுப்புறப் பாடகர்கள்
பகுப்பு:தமிழ்த் திரைப்பட நடிகர்கள்
பகுப்பு:இந்தியத் திரைப்படப் பாடகர்கள்
பகுப்பு:வாழும் மக்கள்